China – Wanita warga emas ini merupakan seorang wanita yang kuat. Apa tidaknya, Su Liyu, 70, berjalan sejauh tiga batu ke hospital selepas sebatang kayu pokok tertikam di lehernya ketika dia sedang bekerja.

Liyu yang menetap di kawasan pedalaman di Wangxi tidak mempunyai pilihan dan terpaksa berjalan ke hospital demi menyelamatkan nyawanya.

Dia tidak dapat menarik keluar kayu tersebut kerana ia tertusuk dengan dalam di bahagian lehernya.

<a href="http://mynewshub.my/main/wp-content/uploads/2014/06/ranting1.jpg"><img class="aligncenter size-medium wp-image-279544" src="http://mynewshub.my/main/wp-content/uploads/2014/06/ranting1-155x215.jpg" alt="ranting1" width="155" height="215" /></a>

``Ia memang menyakitkan namun disebabkan terlalu dalam, saya tidak mampu menariknya.

``Saya tahu saya terpaksa melakukannya (berjalan). Jika tiada orang yang menolong saya pasti saya sudah meninggal dunia,’’ katanya.

Liyu sedang bekerja di ladang ketika dahan pokok menimpanya, namun dia kemudiannya menolak dahan itu menyebabkan sebahagian ranting telah tertikam lehernya.

Ketika dalam perjalanan, nasib baik dia terserempak dengan anak saudaranya yang kemudian membantunya menaiki kereta ke hospital.

Liyu terpaksa menjalani pembedahan selama dua jam untuk mengeluarkan ranting berkenaan dan nasib baik ia tidak merosakkan saraf penting di lehernya.