MANUEL Pellegrini mendakwa Manchester City masih belum bersedia untuk mempertahankan kejuaran Liga Perdana Inggeris ketika menghadapi perlawanan pertama menentang Newcastle pada Ahad depan.

Hal ini kerana, kehilangan lapan pemain telah memberi petanda awal dengan kekelahan 0-3 kepada dalam perlawanan Perisai Komuniti, Ahad.

Bintang City dalam Piala Dunia, Vincent Kompany, Pablo Zabaleta, Fernandinho, Sergio Aguero, Bacary Sagna dan Martin Demichelis terpaksa dikecualikan selepas baru memulakan latihan pada minggu lalu.

Frank lamprad juga hanya menonton permainan dari bangku penonton manakala Alvaro Negredo kelihatan bertongkat.

Pellegrini selain itu turut mengakui pasukannya mungkin gagal menyengat dalam perlawanan pembukaan liga.

"Agak sukar untuk membuat persediaan dalam tempoh dua minggu (selepas semua pemain mulakan latihan).

“Pemain seperti Aguero, Zabaleta, Demichelis, Kompany, Sagna, Fernandinho baru tiba tujuh hari lalu untuk memulakan latihan.

"Kami hanya ada 15 hari sebelum memulakan liga, oleh itu kami perlu memilih siapa yang telah bersedia dan siapa yang belum bersedia," katanya.