<p style="text-align: justify;">Nampaknya Lenovo akhirnya berkeputusan untuk berkembang dalam industri LTE. Syarikat tersebut baru-baru ini telah mengumumkan telefon pintar yang dikenali sebagai Vibe Z, peranti LTE pertama dari Lenovo yang akan dilancarkan di pasaran antarabangsa.</p>
<p style="text-align: justify;">Vibe Z menampilkan skrin HD Penuh IPS 5.5 inci, pemproses quad-core Snapdragon 800 2.2GHz serta memori RAM 2GB.</p>
<p style="text-align: justify;">Namun, yang menariknya tentang peranti ini adalah rekaan perkakasan yang telah dibuat oleh Lenovo. Vibe Z lengkap dengan perincian chasis nipis pada 7.9mm dan serta berat 147 gram; sebagai perbandingan, Galaxy Note 3 menampilkan skrin 5.7 inci dengan ketebalan 8.3mm serta berat 168 gram.</p>
<p style="text-align: justify;">Antara spesifikasi lain yang terdapat pada Vibe Z termasuk memori dalaman 16GB, sistem operasi Android 4.3, kamera belakang 13MP serta kamera depan 5MP, fungsi 4G LTE dan NFC.</p>
<p style="text-align: justify;">Bermula pada harga ASD549 (kira-kira RM1,800), peranti ini bakal menembusi pasaran Malaysia menjelang bulan Febuari tahun ini di samping negara lain seperti Indonesia, Thailand, Saudi Arabia, UAE dan Filipina.</p>
<p style="text-align: justify;">Sumber: <strong>Engadget</strong></p>