Timbalan Presiden MCA, Datuk Dr Wee Ka Siong hari ini menjelaskan beliau tidak menyebut MCA akan “keluar Barisan Nasional (BN)” jika UMNO bersetuju untuk melaksanakan undang-undang Hudud pada Wacana Sinar Harian bertajuk “Hudud: Bersediakah Kita?” pada Rabu malam.

Menurut Ka Siong, kenyataan beliau semalam sama ada sudah disalah mengerti atau diputar belit atau oleh pihak yang tidak bertanggungjawab bagi mengeruhkan hubugan baik di antara parti komponen BN.

Malah Ka Siong mempertahankan kenyataannya semalam dengan berkata bahawa ia jelas dibuat berdasarkan andaian.

Katanya, beliau hanya mengandaikan situasi MCA mungkin akan mengkaji semula kedudukan di dalam BN sekiranya UMNO mengambil keputusan untuk menyokong kepada pelaksanaan hukum hudud.

<strong>“Kenapa kita pula yang nak gaduh, cukuplah PAS dan DAP yang bergaduh soal hudud ini, jangan salah anggap apa yang saya cakap, sebab saya tidak ada cakap langsung kami MCA akan keluar BN kalau laksana hudud, buukankah saya cakap kita akan kaji semula kedudukan.</strong>

<strong>“Saya minta untuk awak jelaskan perkara ini, semalam saya cakap bagaimana saya tidak mahu tokok tambah.</strong>

<strong>“Saya cakap seandainya kalau sudah tidak ada jodoh, tapi saya buat secara diplomatik, saya tidak cakap kalau setuju hudud kita akan keluar BN, saya tidak cakap begitu.</strong>

<strong>“Saya cakap seandainya sudah terjadi begitu, kita akan bincangkan kedudukan itu, bukan saya cakap kami akan keluar dari BN,” katanya ketika dihubungi BNBBC.my bagi mengulas kontroversi yang timbul itu ekoran kenyataan berkenaan.</strong>

Ka Siong secara berterus terang menyebut kenyataan beliau itu jelas sudah diputar belit oleh portal berita pro pembangkang, Malaysiakini. (Ralat: diperbetulkan oleh Ka Siong sebagai Malaymail online)

“Yang putar belit apa yang saya cakap Malaymail, lagi banyak saya cakap, lebih teruk saya kena lanyak,” jelas beliau.

Ahli Parlimen Ayer Hitam itu juga menasihatkan semua pihak agar tidak cepat membuat spekulasi ataupun mengeluarkan kenyataan tanpa merujuk kepada situasi sebenar.

Ini bagi mengelak berlaku salah faham di kalangan pemimpin mahupun rakyat terutama dalam isu melibatkan perkara yang menyentuh sensitiviti agama atau perkauman.

“Saya sudah mengenali agama Islam ini dari saya kecil, saya dikelilingi orang Melayu yang beragama Islam, sudah pasti tanggapan saya pada Islam adalah baik.

“Cuma saya nak bagitahu, jangan nak mengada-ngada nak respon apa yang saya cakap kalau tidak ada dekat mana saya ada semalam, saya langsung tak cakap (tentang MCA akan keluar BN).

“Saya tidak mahu tokok tambah, sila rujuk balik apa yang saya cakap itu dan saya tidak pernah cakap apa yang seperti dilaporkan…jangan ambil kesempatan. Itu sahaja!,” tegas beliau.

Ka Siong dalam wacana “Hudud: Bersediakah Kita?” di Shah Alam semalam berkata, MCA kekal dengan pendirian mempertahankan Perlembagaan negara seperti mana tindakan mereka mempertahankan kontrak sosial yang dipersetujui ketika negara mencapai kemerdekaan.

“Saya rasa kalau berlaku perkara itu, sudah sampailah masanya kita kena berbincang balik kedudukan kita bersama dengan rakan-rakan sekutu.

“Saya tidak boleh buat satu ketetapan. UMNO telah buat keputusan dan BN kena sokong sepenuhnya tetapi dibangkang oleh MCA.

“Kalau kes macam ini, kita sudah tidak dalam frekuensi yang sama, takkan kita (boleh) dalam satu platform yang sama (lagi),” antara kata Ka Siong dalam wacana berkenaan.

Sinopsis Wacana HududSementara itu, berdasarkan laporan kononnya MCA akan keluar BN jika UMNO sokong pelaksanaan hudud, Ketua Pemuda UMNO, Khairy Jamaluddin menegur Ka Siong.

Menurut Khairy, MCA seharusnya tidak terburu-buru mengeluarkan kenyataan berhubung perkara itu memandangkan UMNO sendiri belum membuat sebarang keputusan atau kenyataan rasmi berhubung pelaksanaan undang-undang itu.

Beliau meminta MCA mengelak dari mengeluarkan kenyataan yang boleh mengeruhkan hubungan di antara parti komponen BN.

“Jadi saya harap tiada kata dua daripada mana-mana pihak berdasarkan kepada andaian berkenaan usul rang undang-undang persendirian (hukum hudud) yang hendak dibawa ke Parlimen itu.

“Bagi pihak UMNO sendiri, kita sudah sebut pendirian kita bahawa kita terima hudud sebagai hukum Allah, tetapi kita sedang kaji soal pelaksanaannya,” kata Khairy.-bnbbc.my

<blockquote class="twitter-tweet" lang="en"><p>HUDUD: Saya Tak Cakap Macam Tu… Cukuplah DAP Bergaduh Dengan Pas – Ka Siong <a href="http://t.co/pSr8v3VbgW">http://t.co/pSr8v3VbgW</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/464421614583418881">May 8, 2014</a></blockquote>
<script async src="//platform.twitter.com/widgets.js" charset="utf-8"></script>