Belum lagi diketahui nasib penumpang dan anak kapal penerbangan pesawat MH370, syarikat penerbangan Malaysia (MAS) kini berdepan dengan satu lagi musibah, apabila pesawat Boeing 777 MH17 telah ditembak jatuh oleh pihak militan yang bertelagah timur Ukraine.

Pastinya rakan sekerja anak-anak kapal MAS lebih terasa dengan pemergian tragis rakan-rakan mereka selain ahli keluarga mangsa yang terlibat.

Berkongsi perasaan sedihnya, bekas pramugara MAS, Ferry Anugerah Makmur, telah mencipta sebuah puisi khas bagi mengenang 15 krew anak kapal yang terbunuh akibat insiden tersebut.

Hayatilah bait-bait puisi yang mampu meruntun jiwa sesiapa sahaja yang mendengarnya...

Sejurus selesai ujian-Mu Allah, kepedihan dulu belum pun reda

Luka lama masih bernanah, bernoda, mendadak terhunus lagi di dada, menembusi nadi, memuntahkan panas darah merah, berbaur di air mata kepiluan

Apa lagi yang tersisa bila gajah dengan gajah bertempur gila, pelanduk mati tersepit di celah jeritan parah

Namun dipatuk dua kali ular di lubang yang sama adalah kejadian maha aneh, hanya Allah yang bisa merungkai

Apakah tersirat dan tersurat di sebalik noda

Apa lagi yang tersisa apabila Aidilfitri mengintai lagi

Perlukah jiwa ini berpesta merayakan kemenangan selepas sebulan berpuasa, senyuman di atas tangisan keluarga dan anak isteri ditinggalkan

Matahari kau masih terbit lagi

Biarkanlah alam sudah semakin uzur, nazak menampung dosa umat yang bertambah berat

Ayuh kita meniti jalan ke syurga. - <strong>MYNEWSHUB.MY</strong>

<strong><a href="http://www.astroawani.com/videos/show/buletin-awani/mengenang-mh17-oleh-ferri-anugerah-makmur-36390" target="_blank">Klik di sini </a></strong>
<p style="text-align: left">Oleh: <strong>AUDREY LEE</strong></p>
&nbsp;

&nbsp;