<p style="text-align: justify;">KUALA LUMPUR - Colgate Malaysia mendedahkan satu kajian mendapati kira-kira 98.3 peratus daripada golongan dewasa di negara ini perlu mendapatkan rawatan penjagaan mulut daripada pihak kesihatan.</p>
<p style="text-align: justify;">Colgate Malaysia dalam satu kenyataan media turut mendedahkan hasil kajian sama yang mendapati kira-kira 94 peratus golongan dewasa Malaysia mempunyai masalah gusi dan 88.9 peratus mempunyai karies gigi.</p>
<p style="text-align: justify;">“Kajian Kesihatan Oral Orang Dewasa Malaysia (NOHSA) sebelum ini juga mendapati 7.3 peratus golongan itu telah kehilangan semua gigi semulajadi.</p>
<p style="text-align: justify;">“Manakala 24.7 peratus menggunakan gigi palsu dan 45.9 peratus memerlukan peralatan tersebut,” kata kenyataan itu hari ini.</p>
<p style="text-align: justify;">Menurut kenyataan itu, kajian sama juga mendapati 32.9 daripada golongan dewasa Malaysia menganggap pergi berjumpa doktor gigi sebagai 'pengalaman yang menakutkan menyebabkan cuma 27.4 peratus mereka berjumpa doktor gigi.</p>
<p style="text-align: justify;">Kata kenyataan itu, pakar pergigian mempunyai beberapa berpendapat sebab utama golongan dewasa tidak berjumpa doktor gigi.</p>
<p style="text-align: justify;">Sebab itu adalah `tiada sebarang masalah dengan gigi', 'terlalu sibuk untuk pergi ke klinik gigi', 'tiada gigi' dan tidak kurang juga yang menganggap berjumpa doktor gigi sebagai satu 'pengalaman yang menakutkan'.</p>
<p style="text-align: justify;">Tambah kenyataan itu, pencegahan adalah aspek penting dalam mengamalkan penjagaan mulut, khususnya dengan memberus, memflos, berkumur dan yang paling penting berjumpa dengan doktor gigi secara kerap. - mynewshub.my</p>