KUALA LUMPUR - Sebanyak 26 kawasan mencatat bacaan Indeks Pencemaran Udara (IPU) sederhana setakat 12 tengah hari ini.

Menurut laporan portal Jabatan Alam Sekitar (JAS) antara kawasan yang mencatatkan bacaan IPU sederhana itu termasuk Alor Setar (62); Bakar Arang di Sungai Petani (68), Langkawi (52), Tanjung Malim (54), Kangar (53), Perai (60), Banting (56), Kuala Selangor (63) dan Cheras di Kuala Lumpur (66).

Kawasan yang lain mencatatkan bacaan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 100 ke 200 (tidak sihat), 200 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA