<p style="text-align: justify;">BOGOTA - COLOMBIA. Tiga terbunuh dan lebih 30 lagi dikhuatiri maut akibat tertimbus selepas berlaku runtuhan lombong di barat Colombia, semalam.</p>
<p style="text-align: justify;">Ketua Bomba dan Penyelamat Cauca Victor Claros berkata, sejurus tiba di tempat kejadian pasukannya mengeluarkan tiga mayat.</p>
<p style="text-align: justify;">“Usaha menemui mereka yang terselamat tipis kerana masih ramai terperangkap di bawah lombong emas sedalam 20 meter itu,” katanya.</p>
<p style="text-align: justify;">Menurutnya, kejadian berlaku di lombong terletak di pinggir Bandar Santander de Quilichao, di mana mangsa dikatakan menggali lombong tanpa kebenaran pihak berkuasa.</p>
<p style="text-align: justify;">Colombia mempunyai lebih 14,000 lombong dengan lebih separuh diusahakan tanpa permit, laporan dipetik dari AFP.</p>