Johor Bahru - Seorang lelaki ditahan selepas bertindak agresif apabila cuba merampas pistol anggota polis di Hotel Crystal Crown di sini, dalam kejadian pada Rabu lalu.

Lelaki berkenaan didapati mempunyai empat rekod jenayah lampau membabitkan kes jenayah dan dadah.

Ketua Polis Johor Datuk Mohd Mokhtar Mohd Shariff berkata, turut ditahan adalah dua perempuan dan mereka semua berusia antara 18 hingga 33 tahun.

Menurutnya, siasatan terhadap lelaki berkenaan dipercayai dapat membantu siasatan berkaitan enam kes samun di sekitar daerah Johor Bahru Selatan.
"Lelaki berkenaan kini ditahan mengikut Seksyen 353 Kanun Keseksaan," katanya ketika sidang media di Ibu Pejabat Polis Kontinjen (IPK) Johor, hari ini. -<strong> myMetro Online</strong>