Tak dapat dinafikan di bulan penuh berkah ini, cabang perniagaan makanan salah satu sumber rezeki yang menguntungkan.

Maka setiap kali menjelang bulan puasa muncullah peniaga segera di bazar-bazar Ramadan.

Apa yang menyedihkan, ada antara mereka memikirkan keuntungan semata-mata hingga mengabaikan aspek kebersihan dan kualiti makanan.

Terbeli makanan dan minuman yang tak cukup inti, kurang masin atau manis mahu pun basi sudah biasa kita dengar. Maklumlah, majoriti yang membeli berpuasa jadi tidak dapat hendak merasa terlebih dahulu makanan yang dijual dan hanya membeli ikut selera tekak.

Malang bagi satu keluarga di Johor, ayam percik yang mereka beli untuk juadah berbuka dipenuhi ulat.

Insiden yang dirakam seterusnya dimuat naik ke laman sosial ini amat meloyakan sesiapa sahaja yang melihatnya.

https://www.facebook.com/photo.php?v=697074266996174&amp;set=vb.100000808220538&amp;type=2&amp;theater

Kepada peniaga terlibat, fikirlah tentang kesihatan orang lain kesan makanan yang dijual. Bukan tak pernah ada kes kematian gara-gara keracunan makanan sebelum ini tau?

Kalau pun tak mahu fikirkan soal pelanggan, beringatlah bahawa di zaman teknologi hujung jari sekarang segala-galanya boleh tersebar sekelip mata hingga menjatuhkan perniagaan anda. <strong>- MYNEWSHUB.MY</strong>

<strong>Oleh: REM RAMZI</strong>