KUALA LUMPUR - Aliran trafik di beberapa lebuh raya utama Lebuhraya Utara-Selatan (PLUS) seluruh negara dilaporkan lancar setakat jam 8 pagi tadi.

Jurucakap Pusat Kawalan Trafik Plus Expressway berkata, aliran trafik dari kedua-dua arah utara dan selatan bergerak lancar dan tiada kemalangan dilaporkan.

Sementara itu, jurucakap Lembaga Lebuhraya Malaysia (LLM) berkata hanya di Pulau Pinang sahaja dilaporkan trafik bergerak perlahan.

"Kenderaan banyak melalui Perai menuju ke Pulau Pinang menyebabkan aliran trafik bergerak perlahan," katanya kepada Bernama.

Maklumat terkini trafik boleh didapati menerusi talian bebas tol PLUSline 1800-88-0000 atau laman sesawang www.twitter.com/plustrafik dan hotline Lembaga Lebuhraya Malaysia 1800-88-7752 atau www.twitter.com/LLMinfotrafik. - BERNAMA