KUALA LUMPUR - Samsung Electronics telah dipilih sebagai jenama terbaik dan paling boleh dipercayai di Asia untuk tahun ketiga berturut-turut.

Ini berdasarkan keputusan daripada kajian 1,000 jenama terbaik Asia yang dibuat dalam talian oleh Campaign Asia-Pacific dengan kerjasama Nielsen.

Samsung Malaysia Electronics (SME) Sdn Bhd dalam satu kenyataan hari ini berkata, penilaian dibuat berdasarkan kaji selidik dan pandangan ke atas  14 kategori produk utama, termasuk automotif, runcit, makanan dan minuman serta  elektronik.

Naib Presiden Pemasaran Samsung Electronics South-East Asia, Irene Ng berkata Samsung Electronics amat berbesar hati dipilih sebagai jenama terbaik Asia sekali lagi.

"Samsung akan terus berkembang dan kami tetap komited untuk memacu inovasi produk dan terlibat secara langsung dengan pengguna pada tahap yang lebih lagi," katanya.- BERNAMA