Banyak pihak di seluruh dunia sekarang semakin menyedari bahawa penganut agama Islam bukanlah pengganas seperti dakyah yang disebarkan Barat satu ketika dahulu akibat beberapa serangan bom berani mati melibatkan pelaku yang beragama Islam.

Menggunakan laman YouTube, banyak video sudah mula dihasilkan untuk memberi kesedaran kepada penduduk dunia bahawa penganut Islam sebenarnya menyebar keamanan dan ketenangan bukannya keganasan.

Dalam satu video di laman YouTube yang dimuatnaik sehari selepas perayaan Krismas lepas, menunjukkan bagaimana persepsi salah seorang wanita apabila terlihat seorang lelaki berjanggut dan membawa beg hitam dianggap sebagai pengganas.

Video selama 2.28 minit itu bermula dengan visual seorang lelaki berkulit putih membawa sebuah beg, sebelum disusuli visual satu pasangan ibu dan anak perempuannya sedang berjalan kaki sambil berpegangan tangan.

sebelum mereka terlihat lelaki berjanggut yang berimejkan seorang Muslim dan membawa beg hitam.

Riak wajah wanita itu jelas menunjukkan rasa takut, bimbang bahan yang dibawa di dalam beg berkenaan merupakan bom atau senjata berbahaya, wanita itu memegang erat anaknya bimbang diapa-apakan.

Kemudian, visual sekumpulan orang dipercayai polis berlari keluar dari kereta dan mengejar seseorang.

Wanita itu beranggapan bahawa polis akan memberkas lelaki yang berjanggut tetapi sebenarnya lelaki berkulit putih itu yang ditahan dengan kandungan dadah di dalam beg yang dibawanya.

Lelaki berjanggut yang disangka pengganas itu kemudiannya dilihat bertemu dengan anak dan isterinya.

Video itu jelas memberikan mesej bagaimana persepsi salah mengenai umat Islam seluruh dunia kini sedang kembali pulih.

Banyak lagi video yang menyedarkan akan keistimewaan sebenar agama Islam di laman YouTube dihasilkan dan semakin bertambah. - <strong>MYNEWSHUB.MY</strong>

<iframe src="//www.youtube.com/embed/6TkGi1ueEHA" height="315" width="520" allowfullscreen="" frameborder="0"></iframe>