<strong>Tiga wanita didakwa menyamar sebagai rahib, telah ditahan polis kerana disyaki melakukan penipuan di sekitar bandar Kota Kinabalu, Sabah.</strong>

Ketua Jabatan Siasatan Jenayah Komersial Negeri Supritendan Saiman Kasran berkata tangkapan itu dilakukan berdasarkan aduan orang ramai berkaitan penipuan yang dilakukan mereka, menurut laporan <strong><a title="Sumber" href="http://www.theborneopost.com/2014/07/03/three-bogus-nuns-detained-for-fraud/" target="_blank">The Borneo Post</a></strong>.

"Dua daripada mereka berusia 43 dan 45 tahun, ditahan di sebuah rumah tidak bernombor ketika Ops Gasak yang dilaksanakan polis, ketika serbuan polis merampas dua beg plastik hitam dan beberapa botol air, wang tunai RM4,350 dan beberapa wang tunai mata wang asing.

"Kesemua barangan dirampas dipercayai digunakan dalam penipuan mereka," katanya.

Menurut beliau suspek ketika ditahan kemudiannya di bandar berkenaan.

Siasatan awal polis mendapati, modus operandi ketiga-tiga suspek ialah untuk mensasarkan wanita lebih tua di kawasan pasar atau tumpuan awam pada waktu awal pagi.

<strong>"Seorang daripada suspek akan menghampiri sasaran mereka dan bertanyakan arah untuk pergi ke sebuah pusat perubatan tradisional <a title="Trafik Hilang Sabar Dengan Anak Cina Kurang Ajar" href="http://mynewshub.my/main/2014/06/20/klip-polis-trafik-hilang-sabar-dengan-anak-cina-kurang-ajar/" target="_blank">Cina</a>, mendakwa ingin memberi ubat untuk suaminya yang sakit.</strong>

<strong>"Suspek kemudiannya akan mula menangis untuk meyakinkan mangsa.. Beberapa minit kemudian, suspek kedua akan menghampiri mereka dan berpura-pura mendengar apa yang terjadi.</strong>

<strong>"Suspek kedua kemudian akan menawarkan bantuan memperkenalkan satu pusat rawatan tradisional cina dan akan menggesa mangsa menemani suspek pertama ke pusat perubatan berkenaan," katanya.</strong>

Saiman berkata sebaik sahaja mangsa dan suspek tiba di pusat perubatan itu, suspek ketiga akan muncul dan memperkenalkan dirinya sebagai seorang rahib yang akan menyelesaikan masalahnya.

Rahib palsu itu kemudian akan meminta mangsa mengambil beberapa barang berharga di rumahnya dan disimpan di dalam sebuah beg plastik hitam.

"Selepas membawa semua barang berharga itu dan menyerahkannya kepada rahib palsu, suspek ketiga akan hilang masuk ke dalam sebuah bilik untuk melakukan ritual dan akan muncul beberapa minit kemudian dengan membawa sebotol air," katanya.

Kesemua suspek kini ditahan reman dan disiasat mengikut Seksyen 420 Kanun Keseksaan kerana <strong><a title="Penganggur Mengaku Salah 14 Pertuduhan Menipu" href="http://mynewshub.my/main/2014/06/19/penganggur-mengaku-salah-14-pertuduhan-menipu/" target="_blank">menipu</a></strong> dan meminta orang ramai menyerahkan harta secara salah.

Sementara itu, Saiman memaklumkan terdapat enam kes sama telah dilaporkan dengan kehilangan mencecah RM69,000 sejak Januari lalu.

"Kes seperti itu dilihat jarang berlaku kerana suspek bergerak ke pelbagai daerah lain bagi mengelakkan kerja jenayah mereka dikesan," kata Saiman. -<strong> MYNEWSHUB,MY</strong>

Oleh : <strong>IKA</strong>