BUKAN semua orang mampu untuk bersikap jujur apabila menemui sesuatu yang amat berharga seperti wang ringgit yang bukan milik mereka.

Namun, bagi kakitangan Hotel Equatorial, Melaka yang dikenali sebagai Norashimah Abdul Razak, 30, <a href="http://mynewshub.my/main/2014/06/05/pesakit-kanser-tinggal-pesanan-di-belakang-cermin/" target="_blank">pesanan</a> ayahnya supaya tidak mengambil barang yang bukan miliknya sentiasa tersemat dalam ingatan.

Justeru, tatkala dia menemui sebuah beg yang mengandungi wang berjumlah RM89,510 di dalam sebuah bilik di hotel tersebut, dia segera memberitahu pihak pengurusan.

Beg tersebut adalah milik seorang pelancong warga <a href="http://mynewshub.my/main/2014/08/07/australia-isytihar-hari-berkabung-bagi-mangsa-mh17/" target="_blank">Australia</a> yang telah mendaftar keluar pada sebelah pagi.

Norashimah berkata, pada mulanya dia masuk ke bilik tersebut untuk membuat pemeriksaan sebelum menemui beg itu.

Pelancong itu sedang dalam perjalanan ke Kuala Lumpur sewaktu dihubungi oleh pihak hotel, semalam.

"Saya sangat bersyukur. Semoga Tuhan memberkati rakyat Malaysia yang jujur," katanya.

Sebagai penghargaan, pihak <a href="http://mynewshub.my/main/2014/06/30/penting-berikut-senarai-hotel-resort-yang-ada-sijil-halal/" target="_blank">hotel</a> telah mengadakan majlis khas buat Norashimah dan menganugerahkan plak eksklusif sebagai tanda penghargaan atas kejujurannya.


Oleh: <strong>ELZA / MYNEWSHUB.MY</strong>

<strong>(Sumber: The Star)</strong>