TAIWAN – Ia nampak seperti animasi, namun sebenarnya, ia adalah 100 peratus asli. Beg ini adalah ciptaan terbaru dan berada di pasaran dengan harga 150 euro, bergantung kepada saiznya.

Beg `kartun’ jenama Jump From Paper ini adalah hasil rekaan Rika Lin serta Chay Su dari Taiwan dan ia kini boleh diperolehi di 25 negara.

Ia direka dengan menggunakan lukisan berwarna ceria 2D, menjadikan beg itu seperti animasi, namun ia boleh digunakan dalam urusan harian.

Idea rekaan itu tercetus selepas salah seorang  pereka terbabit membuat lukisan beg idaman mereka dengan harapan beg itu akan menjadi dua dimensi.

Dengan menggunakan bakat mereka, Rika dan Chay akhirnya dapat menjadikan beg idaman itu sebagai satu kenyataan.

``Kami gembira kerana dapat mengelirukan orang ramai dan apa yang menariknya, orang ramai akan ketawa apabila mereka mendapati bahawa beg-beg tersebut adalah asli,’’ kata Chay dan Rika.

Kedua-duanya juga mempunyai hobi mengumpul beg ganjil dan menarik, dan hobi berkenaan digunakan untuk mereka beg tersebut.

Antara koleksi beg mereka ialah Time Machine dan Wanderlust.