Wagoner, Oklahoma - Hari pertama seorang guru wanita bertugas di sebuah sekolah menengah pasti akan dikenang ramai, termasuk anak muridnya, apabila dia menanggalkan seluar di dalam kelas.

Media semalam melaporkan Lorie Hill, datang bertugas dalam keadaan mabuk.

Tanpa mendaftar kehadirannya lebih awal, Lorie, 49, meluru ke sebuah kelas kosong.

Menyangka ia adalah biliknya, Lorie kemudian menanggalkan seluarnya dan tindakan itu mengejutkan pelajar di luar kelas.

Dia kemudian ditahan.

Sherif di Oklahoma berkata kejadian berlaku Isnin lalu di Sekolah Menengah Wagoner.

Polis yang dipanggil ke sekolah berkenaan turut menemui botol minuman keras di dalam kenderaan yang dipandu Lorie.

Ketua Polis Wagoner, Bob Haley berkata, Lorie menanggalkan seluarnya menyebabkan petugas di sekolah berkenaan terkejut.

Mereka juga mendakwa tidak pernah melihat Lorie sebelum itu.

Mereka sebenarnya tidak tahu Lorie adalah rakan sekerja baru kerana dia gagal mendaftar dirinya pada hari pertama bertugas. - Agensi