KEMAMAN - Seorang pengawal keselamatan maut selepas motosikalnya bertembung dengan sebuah kereta di KM6, Jalan Chukai di sini awal pagi tadi.

Menurut jurucakap polis, Muhammad Hafiz Abd Ghani terbunuh di tempat kejadian apabila dirempuh sebuah kereta yang datang dari arah Chukai menghala ke Air Putih yang dipercayai terbabas, kira-kira pukul 2.50 pagi.

Mangsa yang bertugas di Klinik Kesihatan Batu 2 1/2, Jalan Air Putih dalam perjalanan pulang ke rumahnya di Kampung Batu 4, Binjai di sini.

Ketua Polis Daerah Kemaman, Superintendan Che Suza Che Hitam mengesahkan kejadian itu. - BERNAMA