Kerajaan Australia dan Malaysia pada hari ini akan membincangkan operasi pencarian pesawat<span style="color: #0000ff"><strong> <a title="Kereta Curi Dari Malaysia Antara 30 Yang Dirampas" href="http://mynewshub.my/main/2014/06/10/kereta-curi-dari-malaysia-antara-30-yang-dirampas/" target="_blank"><span style="color: #0000ff">Malaysia</span></a></strong></span> Airlines (MH370) yang sudah memasuki fasa terbaru termasuk kos yang bakal dialami dalam misi itu.

Ketua Pusat Penyelaras Kerjasama Agensi (JACC) Angus Houston berkata kos yang ditanggung Malaysia jauh lebih rendah kira-kira dari apa yang dibelanjakan Australia iaitu sebanyak AS$84 juta Dolar Amerika.

<strong>"Kerajaan Australia telah memperuntukkan A$89.9 juta Dolar Australia.. Saya fikir kira-kira A$25 juta Dolar Australia bakal diperuntukkan untuk bahagian pertahanan untuk operasi pencarian di permukaan yang dilaksanakan mereka," katanya menurut laporan AFP.</strong>

Pesawat MH370 jenis Boeing 777-200ER itu hilang pada 8 Mac ketika dalam penerbangan ke <strong><span style="color: #0000ff"><a title="Najib Beritahu Beijing Usaha Mencari MH370 Akan Diteruskan" href="http://mynewshub.my/main/2014/05/29/najib-beritahu-beijing-usaha-mencari-mh370-akan-diteruskan/" target="_blank"><span style="color: #0000ff">Beijing</span></a></span></strong>, China dari Kuala Lumpur.

Tambahan kewangan sebanyak A$60 juta juga sudah dilaksanakan untuk membiayai operasi mencari di bawah permukaan laut di selatan Lautan Hindi di mana pesawat itu dipercayai terhempas.

<strong>"Jumlah wang sudah diperuntukkan dan kedua-dua pihak Australia dan Malaysia akan membincangkan bagaimana kedua-duanya akan menanggung kos berkenaan," katanya.</strong>

Timbalan Menteri Pertahanan Datuk Abdul Rahim Bakri dijangka tiba di Canberra, Australia lewat hari ini untuk perbincangan berkenaan bersama pihak berkuasa Australia.

Menurut Angus, kos berkenaan akan dikongsi sama rata antara Malaysia dan Australia.

Sebelum ini, Pemangku Menteri Pengangkutan Datuk Seri Hishammuddin Tun Hussein dalam sidang <span style="color: #0000ff"><strong><a title="Dewan Rakyat &amp; 6 DUN BN Bubar Untuk PRU-13" href="http://mynewshub.my/main/2013/04/04/dewan-rakyat-6-dun-kjaan-bn-bubar-untuk-pru-13/" target="_blank"><span style="color: #0000ff">Dewan Rakyat</span></a> </strong></span>memberitahu Malaysia sudah membelanjakan kira-kira RM27.6 juta dari segi keperluan petrol dan makanan bagi mereka yang terlibat dalam operasi pencarian berkenaan.

"Kos yang kita tanggung pada ketika ini amat kecil jika berbanding aset yang diberikan oleh negara lain yang turut digunakan dalam operasi berkenaan.

"Saya berbangga ramai negara rakan kita tampil dan membantu, serta membiayai kos sendiri tanpa membuat sebarang tuntutan kepada kerajaan Malaysia," katanya.

Australia turut mengalu-alukan negara lain yang berminat menyumbang bantuan untuk membiayai operasi berkenaan yang berkemungkinan merangkumi keluasan sehingga 60,000km persegi. - <strong>MYNEWSHUB.MY</strong>