Bagi Jinna Yang, 25, kehilangan bapanya dua tahun lalu akibat kanser perut amat sukar diterima. Biarpun bapanya sudah tiada, Jinna merasakan masih tidak terlewat untuk mengembara mengelilingi dunia bersama bapanya.

Bagaimanapun, dia tidak secara lahiriah pergi bersama bapanya tetapi hanya menggunakan sekeping kertas kadbod yang menyerupai badan mendiang bapanya.

Kadbod itu dibawanya ke semua tempat yang dilawati yang juga merupakan tempat yang bapanya ingin pergi tetapi tidak berkemampuan.

Kisahnya, sejak kematian bapanya, Jinna mendapat agak sukar untuk menjalani kehidupan rutinnya sebagai seorang pekerja di sektor korporat di New York, Amerika Syarikat.

<strong>"Jika orang melihat saya, saya seperti sudah memiliki semuanya, tetapi orang ramai tidak dapat melihat bagaimana kejadian yang perit memakan kehidupan biasa saya sedikit demi sedikit," katanya dalam blognya.</strong>

<strong>Dia dikatakan sampai ke satu tahap, tiada keinginan untuk hidup sehingga sanggup melepaskan cita-citanya, memutuskan hubungan cinta dan sahabat.</strong>

<strong>"Saya menderita dan saya kehilangan rambut yang gugur dengan banyak," katanya.</strong>

Jinna sebenarnya berasa menyesal apabila mengetahui mendiang bapanya banyak mengorbankan masa dan keinginan untuk melancong dan bermain golf demi keluarga.

Pada suatu pagi, dia membuat keputusan untuk mengatasi masalahnya, Jinna bertindak berhenti kerja, berpisah dengan kekasihnya, menolak untuk memperbaharui sewa rumahnya dan menjual kira-kira 80 peratus daripada koleksi pakaiannya untuk mendapatkan wang.

Jinna kemudia membeli tiket penerbangan sehala ke Iceland dengan membawa kadbod mendiang bapanya itu.

Menurut dia, bapanya itu biasanya bekerja 12 jam sehari di kedai cucian kering miliknya di Norfolk di Virginia dan tiada masa untuk pergi melancong ke mana-mana.

Daripada koleksi gambar-gambar yang Jinna letakkan di blognya, dia telah membawa 'bapa'nya untuk melancong ke Menara Pisa di Itali, Menara Eiffel di Paris, Perancis dan juga pelbagai lagi lokasi menarik di seluruh dunia. - <strong>MYNEWSHUB.MY</strong>

Oleh : <strong>IKA</strong>

&nbsp;