Pelakon genit, Elfira Loy, 20, mengharapkan petugas jurutol tidak menunggu duit raya daripadanya menjelang sambutan 1 Syawal ini.

Ini kerana, tahun lalu, Elfira telah bermurah hati memberikan duit raya kepada jurutol yang bertugas pada pagi hari raya.

"Kepada semua jurutol, tahun ini jangan tunggu saya ya," katanya memetik kenyataannya di sebuah radio tempatan.

Menurut Elfira, dia tidak tahu kepada siapa hendak diberikan duit raya, lantas mengambil keputusan menggunakan laluan tunai untuk menyerahkan duit raya kepada jurutol yang bertugas pada hari berkenaan.

"Saya bagi duit pada jurutol, tapi kepada semua jurutol, tahun ini jangan tunggu saya ya," ulanginya lagi sambil diiringi tawa kecil. - <strong>MYNEWSHUB.MY</strong>

Oleh: <strong>AUDREY LEE </strong>