LONDON - Chelsea sudah bersetuju untuk menjual David Luiz ke juara liga Perancis, Paris Saint-Germain (PSG) yang bakal menyaksikan bintang antarabangsa brazil itu menjadi pemain pertahanan paling mahal di dunia.

Chelsea dan PSG kedua-dua mengumumkan perjanjian itu dalam satu kenyataan berasingan, lewat malam tadi namun tidak mendedahkan dengan terperinci aspek kewangan berkaitan.

Perpindahan itu tidak dapat dimuktamatkan sehingga tempoh perpindahan pemain di buka bermula 10 Jun depan.

Namun, PSG berkata semua pihak mahu mencapai perjanjian pembelian pemain itu seberapa segera yang boleh.

Ini bagi membolehkan Luiz bersiap sedia untuk beraksi pada Piala Dunia di negaranya sendiri dengan keadaan yang terbaik.

Chelsea berkata, pemain Brazil itu sudah lulus pemeriksaan kesihatan namun masih perlu menyusahkan beberapa terma peribadi berkaitan kontraknya dengan PSG.

Media Britian melaporkan yuran perpindahan pemain itu boleh mencapai 40 juta pound (AS$67 juta) dan 50 juta pound (AS$84 juta) lagi berkaitan insentif, sekali gus menjadikan ia rekod pembelian termahal bagi seorang pemain pertahanan.

PSG dilaporkan membayar 42 juta euro pada tahun 2012 untuk mendapatkan khidmat Thiago Silva, yang kini dikaitkan akan menjadi rakan senegara bergandingan dengan Luiz.

Kemasukan Luiz bermakna seorang lagi pertahanan Brazil, Alex yang diberi dari Chelsea pada tahun 2012 akan terkeluar dari PSG selepas kontraknya tamat. - AP