Nampaknya pada hari ini, bukan politik peringkat nasional sahaja mampu mengundang banyak 'drama' seperti kejadian mengugut disertakan bangkai ayam dan cat merah.

Sebaliknya Pengerusi Pro Mahasiswa, Universiti Malaysia Sabah Kampus Labuan (UMSKAL) mendakwa turut diugut individu tidak dikenali yang telah memecah masuk ke dalam biliknya.

Jamhuri Mohamed dikatakan menemui bangkai ayam berlumuran darah dengan dua bilah pisau tercacak padanya ketika pulang dari menghadiri forum berkaitan Akta Universiti dan Kolej Universiti (AUKU) 1971 12 malam, kelmarin.

Dinding biliknya turut diconteng dengan perkataan 'Berambus bodoh'.

<a href="http://mynewshub.my/main/wp-content/uploads/2014/06/pelajat-umskal-diugut-bunuh-bangkai-ayam-3-trendingmalaysia.jpg"><img class="alignnone size-full wp-image-283190" src="http://mynewshub.my/main/wp-content/uploads/2014/06/pelajat-umskal-diugut-bunuh-bangkai-ayam-3-trendingmalaysia.jpg" alt="Penuntut 'Lantang ' UMS Dakwa Diugut Dengan Bangkai Ayam" width="480" height="326" /></a>

Insiden ini dipercayai ada kena mengena dengan tindakan Jamhuri membantah penutupan kedai pelajar di kampus universiti pada Februari lalu hingga bertindak melaporkannya kepada Suruhanjaya Hak Asasi Manusia Malaysia (Suhakam).

Jamhuri juga telah menulis artikel bertajuk ‘Rampas Kedai: Mahasiswa Serah Memo’ yang disiarkan di Harakah Daily 28 Februari lalu.

Kesan perbuatan itu, Jamhuri menjadi salah seorang daripada 16 penuntut yang berdepan dengan tindakan AUKU. <strong>#mynewshub</strong>

<strong>Oleh: REM RAMZI</strong>