JOHOR BAHRU - Sekurang-kurangnya empat tahanan Penjara Air Molek di sini ditahan di Unit Rawatan Rapi (ICU) Hospital Sultanah Aminah (HSA), semalam, dipercayai akibat jangkitan Meningitis.

Pengerusi Jawatankuasa Kesihatan dan Alam Sekitar negeri, Datuk Ayub Rahmat, ketika dihubungi menafikan kes berkenaan membabitkan serangan virus Jangkitan Sindrom Pernafasan Asia Barat-virus Korona (Mers-CoV).

Katanya, Kementerian Kesihatan Malaysia dijangka mengeluarkan kenyataan rasmi tengah hari ini.

Beliau berkata, seramai 16 tahanan dikesan mempunyai tanda jangkitan sama, manakala 900 lagi tahanan sedang menjalani saringam kesihatan. -<strong> BH Online</strong>