Sejak mendedahkan cerita dia bakal mengahwini kekasihnya yang berpangkat Datuk Paduka dalam jangka masa terdekat, ada sesetengah pihak mendakwa Eina Azman hanya terpikat dengan gelaran bakal suaminya itu sahaja.

Namun, pelakon berusia 19 tahun ini menafikan cakap-cakap belakang mengenai dirinya, malah mengakui mencintai kekasihnya, Datuk Paduka Gurmit Singh yang disifatkannya sebagai seorang jejaka yang baik dan sangat menghormati keluarganya.

Memetik laporan sebuah akhbar tempatan, Eina mengatakan Gurmit, 35, juga seorang yang pandai menjaga hati kedua ibu bapanya.

Malah, teman lelakinya itu seorang yang gemar memenuhi kehendak aktres muda ini walaupun kadangkala permintaan Eina agak keterlaluan.

<strong>"Jika saya teringin makan asam pedas, dia sanggup membawa saya ke Melaka. Baru-baru ini, saya melihat Emma Maembong melancong ke Universal Studios, Singapura. Saya pun menyatakan hasrat ingin ke sana. Tanpa bertangguh, kami tersu terbang ke sana pada hari yang sama," katanya memetik laporan sebuah akhbar tempatan.</strong>

Wah bertuah badan Eina, nak apa je, pasti ditunaikan. Semoga segala perancangan perkahwinan mereka akan berjalan lancar seperti yang telah direncanakan oleh kedua-dua belah pihak. - <strong>MYNEWSHUB.MY</strong>

&nbsp;

Oleh: <strong>JULIANA JOHAR </strong>