Permit untuk mengimport gula mentah diberikan kepada kilang-kilang pemprosesan gula sahaja. Kerana gula mentah perlu ditapis menggunakan teknik centrifugal machine bagi menyahkan unsur-unsur asing dalam kandungan gula. 

Kini Malaysia menggunakan 1.3 juta tan gula setahun, malah keempat-empat kilang gula di Malaysia mampu untuk memproses sehingga 2 juta tan gula setahun. Perlukah kita ada lagi kilang gula ?

Kalau rasanya Tony Pua dan rakan-rakan fikir dari sudut ekonomi dan pelaburan berbaloi nak buat sebuah lagi kilang gula, cubalah memohon permit import gula dahulu. Yakni pecahkan monopoli pemprosesan gula. Belum cuba, belum tahu ! Buatlah homework dgn proposal yang kaw-kaw ! 

Cuma di Sarawak, kerajaan telah memberikan permit kepada Admuda Sdn Bhd untuk mendirikan kilang memproses gula bagi keperluan Sabah &amp; Sarawak.

Sekarang setelah industry gula dimiliki oleh orang-orang Melayu khasnya Felda Global Ventures (FGV) dan Tradewinds. Mengapa baru sekarang nak dipertikaikan kebolehan orang Melayu dalam industry ini, sedangkan sejak awal tahun 1960an lagi, Robert Kuok menjadi Raja Gula Malaysia yang berketurunan Cina tidak ada siapa pula yang mempertikaikan dari sudut pemilikan Melayu atau Cina. 

Apakah dengan “monopoli” oleh keempar-empat kilang proses gula itu maka gula mahal ? Cuba bandingkan harga gula di negara-negara jiran yang juga pengeluar gula seperti Thailand, Indonesia dan Filipina. Apakah rakyat mereka mendapat harga gula yg lebih murah dari Malaysia ? 

Thailand menduduki tangga ke 4 dalam carta pengeluaran gula dunia, bahkan Malaysia membeli 14% daripada keperluan gula negara daripada Thailand. Sepatutnya Thailand boleh menjual serendah RM1.00/kg kepada rakyatnya. Tanya Tony Pua, berapa harga gula di Thailand ?

Tony Pua mengatakan kerajaan beli gula dengan harga yang mahal di pasaran. Betul ke begitu ? Dalam mekanisma pembelian gula di peringkat antarabangsa dilakukan melalui broker di New York Mercantile Exchange (NYMEX) dan Intercontinental Exchange (ICE) yang terletak di New York.

Untuk pengetahuan, dagangan gula dunia hanya dilakukan dalam 4 musim sahaja iaitu bulan Mac, Mei, Julai dan Oktober setiap tahun.

Kita telah membida kontrak perbekalan gula utk 3 tahun bermula dari Januari 2012 dengan US$26.00/lbs. Sedangkan ketika itu harga gula dunia melonjak US$660/Mt ataupun bersamaan US29.95/100lbs. Apakah kita dikira bodoh atau bijak apabila berjaya mengunci satu kontrak di bawah harga pasaran ? 

Kita terpaksa membida kontrak tersebut lantaran kontrak lama akan berakhir pada penghujung tahun 2011, maka kontrak baru akan meneruskan perbekalan.

Tony Pua semacam budak-budak kecik yang melihat pembelian gula di pasaran antarabangsa semacam kita pergi ke pasar untuk membeli ikan. Di pasar ikan, kita beli mana yang murah asalkan kualitinya baik pada ketika itu. Kalau kita beli dgn harga mahal, malah suami atau isteri akan kata kita ni bodoh kerana beli ikan MAHAL.

Apakah senario itu Tony Pua nak bandingkan dengan pembelian gula di pasaran antarangsa yang menggunakan system kontrak niaga hadapan di mana sesuatu kontrak akan dipersetujui melalui satu perjanjian ? 

Kalau harga gula sekarang jatuh sehingga US$16/100lbs sekalipun, kita hanya mampu tenguk saja ! Kalau Tony Pua nak beli sendiri, belilah. 

Tahukah anda dalam setiap satu kontrak yang dinamakan Contract No. 11 yang berstatus F.O.B, kuantitinya ialah 112,000 lbs. Bolehlah dikatakan sebagai satu lot kontrak.

Untuk membaca ulasan selanjutnya, silalah ke :

http://hisemudinkasim.blogspot.com/2013/11/memahami-kontrak-niaga-hadapan-komoditi.html