KUALA LUMPUR - AIA Public Takaful Bhd memperkenal pelan baharu, A-LifeLink-i, bagi membantu pelanggan mengurus pelbagai keperluan hidup mereka yang berubah.

AIA dalam satu kenyataan hari ini berkata pelan itu akan membolehkan pelanggan mempunyai akses kepada penyelesaian Syariah, yang bukan sahaja melindungi mereka malah menawarkan peluang untuk mereka menyimpan menerusi dana pelaburan patuh Syariah.

"A-LifeLink-i merupakan pelan takaful berkaitan pelaburan yang memberi perlindungan ke atas kematian serta hilang upaya sehingga mencecah usia 100.

"Pelan asas itu boleh digabungkan dengan 13 opsyen perlindungan tambahan untuk penyakit kritikal, keperluan perubatan dan kemalangan," katanya. - BERNAMA