RIO DE JANEIRO - Penyanyi terkenal dari Colombia, Shakira (gambar) akan tampil buat kali ketiga pada persembahan penutupan pusingan akhir bola sepak Piala Dunia di Stadium Maracana, Brazil kata Persekutuan Bola Sepak Antarabangsa (FIFA) kelmarin.

Menurut FIFA, persembahan itu akan berlangsung sebelum perlawanan akhir bermula pada 13 Julai depan.

Shakira akan menyanyikan lagu berjudul La la La (Brasil 2014) bersama seorang penyanyi Brazil, Carlinhos Brown.

"Saya mempunyai hubungan yang rumit dengan bola sepak atas sebab-sebab yang jelas dan saya amat memahami erti Piala Dunia dalam kebanyakan orang termasuk diri saya," kata Shakira dalam satu kenyataan.

Dalam pada itu, pemain gitar terkemuka, Carlos Santana, pemuzik hip-hop, Wyclef Jean dan penyanyi Brazil, Alexandre Pires akan menyanyikan lagu rasmi Piala Dunia 2014 berjudul Dar Um Jeito. - Reuters

&nbsp;