KUALA LUMPUR - Malaysia Airlines (MAS) menegaskan operasi syarikat penerbangan itu tidak akan dihentikan pada 28 Mei ini seperti didakwa pihak tertentu.

Ketua Pegawai Operasi MAS, Ahmad Jauhari Yahya berkata, satu artikel yang membangkitkan perkara itu telah menimbulkan kebimbangan dalam kalangan penumpang MAS.

“MAS mahu mengulangi bahawa operasi syarikat pengangkutan nasional ini tidak ini ditutup pada 29 mei 2014 seperti dikhabarkan.

“Artikel itu cuma ditulis berdasarkan kata-kata daripada sumber tidak rasmi,” tegasnya melalui satu kenyataan media hari ini.

Ahmad Jauhari berkata, meskipun terpaksa berhadapan khabar angin tersebut, warga MAS mengekalkan komitmen supaya terus berdaya saing dalam tekanan pasaran waktu ini.

Sebagai contoh, katanya, MAS mengadakan Pameran Perjalanan Malaysia Airlines (MATF) yang menawarkan orang ramai memberi tiket pada harga kurang 50 peratus untuk penerbangan segera sehingga 31 Disember ini.

“Kami beroperasi seperti biasa dan penumpang MAS tidak perlu bimbang,” katanya. - mynewshub.my