PUTRAJAYA - Perdana Menteri Datuk Seri Najib Tun Razak dan isteri Datin Seri Rosmah Mansor malam ini menghadiri majlis berbuka puasa bersama pemimpin-pemimpin Umno, Wanita, Pemuda dan Puteri serta sahabat handai di Seri Perdana di sini.

Hadir sama Duta Palestin ke Malaysia Dr Anwar Hamadto Kassem Al-Agha.

Pada majlis itu, Perdana Menteri turut diraikan sempena ulang tahun kelahiran beliau yang ke-61.

Najib kemudian memotong pulut kuning.

Turut dibacakan doa kesyukuran yang dipimpin Imam Besar Masjid Tuanku Mizan Zainal Abidin, Hazarudin Baharudin.

Turut diraikan anak yatim dari Pusat Asuhan Shifa Gombak Kuala Lumpur dan pelajar Maahad Tahfiz Darul Fuqaha Kajang, Selangor. - BERNAMA