KUALA LUMPUR - Hospital Pantai Manjung yang baru dibina di Perak gembira kerana menyambut kelahiran bayi lelaki pertama di hospital itu pada 10 Jun lalu.

Ketua Pegawai Operasinya, Suresh Kumar berkata, bayi lelaki yang lahir pada pukul 11.29 malam dengan berat 3.04 kilogram (kg) itu disambut oleh pakar Obstetrik dan Ginekologi, Dr. Goh Chooi Beow.

“Kelahiran bayi lelaki pertama bagi Hospital Pantai Manjung menjadi satu titik aras yang baik bagi pembukaan hospital ini. Kami berkongsi kegembiraan dengan ibu bapanya," katanya melalui satu kenyataan media hari ini.

Menurut kenyataan itu, bayi Hatikah Mahamad dan Othman Elias itu lahir secara normal dan sihat tubuh badan.

"Kami mengucapkan tahniah kepada pasangan ibu bapa tersebut. Hospital Pantai Manjung bertuah kerana menjadi pilihan pasangan tersebut bagi kelahiran bayi mereka," kata Suresh. - mynewshub.my