Jika diperhatikan, selain mengejar ibadah sunat yang dituntut dalam bulan Ramadan, ada juga yang lebih teruja dengan pelbagai buffet Ramadan yang dianjurkan oleh hotel-hotel terkemuka di seluruh negara.

Fenomena ini dilihat bukan asing kerana kebanyakan hotel dan restoran-restoran turut merebut peluang untuk meraih keuntungan dengan menawarkan harga buffet yang kadang kala agak keterlaluan mahalnya.

Mengulas mengenai perkara ini, aktres jelita, Maya Karin sendiri menyatakan pendiriannya yang menentang tawaran buffet di hotel-hotel yang menawarkan harga yang sangat mahal.

<strong>"Kadang-kadang manusia seronok dan terlalu hendak meraikan bulan Ramadan, jadi mereka sanggup berhabis duit untuk ke hotel yang menawarkan makanan mewah dan banyak dengan harga buffet yang sangat mahal.</strong>

<strong>"Manusia akan ada sikap membazir dan tamak kerana bila mereka tempah buffet yang mahal, mereka akan membaloikan harga tu dan makan sampai seperti esok tak ada pula".</strong>

<strong>"Pada saya bila jadi macam ini, ianya sudah bertentang dengan falsafah berpuasa itu sendiri kerana rasanya tak semestinya bila kita dah berpuasa seharian, kita boleh berbuka dengan begitu banyak sekali," katanya yang dipetik menerusi portal Murai.</strong>

Menceritakan kegemarannya ketika berbuka puasa, Maya lebih gemar berbuka secara ringkas sahaja tetapi mesti bersulamkan dengan air sejuk sebagai minuman.

Jadi, buat anda yang sering membazir bayar buffet mahal-mahal tu, apa kata kali ni cuba 'limit'kan diri dengan berbuka secara bersederhana.

Takdelah berlaku sebarang pembaziran <strong><a title="Budak Koma, Akibat Keracunan Makanan Dibeli Di Bazar " href="https://www.google.com/url?q=http://mynewshub.my/main/2014/07/04/kanak-kanak-koma-akibat-keracunan-makanan-di-bazar-ramadan/&amp;sa=U&amp;ei=dZi_U5_vB4iOyATlp4HoDg&amp;ved=0CA0QFjAE&amp;client=internal-uds-cse&amp;usg=AFQjCNGkn7IdE3vNyNN5y3GAPNJx85kzbw" target="_blank">makanan</a></strong> dan wang sekiranya berbuka secara bersederhana diterapkan dalam diri kan. Sama-samalah kita beringat ya! - <strong>MYNEWSHUB.MY</strong>

Oleh:<strong> AUDREY LEE</strong>

&nbsp;