PEGAWAI Pemerintah kapal Haixun dari China yang melaksanakan operasi mencari pesawat Malaysia Airlines (MAS) MH370 berkata tiada objek yang ditemui ada kaitan dengan pesawat MH370 di lebih 10 lokasi di mana objek berpotensi dikesan.

<strong>Kapten Jiang Long dari Kapal Haixun 01 memaklumkan kepada wartawan agensi berita Xinhua hari ini, kapal dari China telah pun menolak 11 lokasi di selatan Lautan Hindi sebagai lokasi kemungkinan pesawat MH370 terhempas.</strong>

<strong>Lokasi berkenaan merupakan di mana operasi mencari telah ditumpukan dalam minggu-minggu sebelum ini.</strong>

Objek-objek berpotensi yang dikesan oleh pesawat akan dimaklumkan kepada kapal laut untuk berlayar ke lokasi untuk mengutip objek berkenaan sebelum dianalisis untuk dikenalpasti.

Pada hari ini 11 pesawat dan sembilan kapal laut menjalankan operasi mencari pesawat MH370 itu.

Hari ini, sudah lebih tiga minggu pesawat MH370 yang membawa 239 penumpang yang dalam penerbangan ke Beijing, China dari Kuala Lumpur dilaporkan hilang.

Sebelum ini Ketua Pusat Penyelarasan Kerjasama Operasi (JACC) Angus Houston berkata, kemungkinan besar misi pencarian MH370 akan mengambil masa yang sangat lama. -  <strong></strong><strong>MYNEWSHUB.MY</strong>