California – Sekeping gambar lelaki yang ditangkap oleh polis, baru-baru ini, yang dimuat naik dalam laman Facebook polis Stockton, telah mencairkan hati beribu-ribu wanita di Amerika Syarikat.

Lelaki itu, Jeremy Meeks yang berwajah seksi dengan mata biru itu, kini menjadi pujaan ramai selepas gambarnya itu menjadi viral di internet.

Ramai yang menyifatkan dia lebih sesuai menjadi model selepas ini, jika dibebaskan dari penjara..

Meeks, 30, ditangkap dan didakwa atas tuduhan memiliki empat senjata api bersama dengan rakan-rakannya yang lain.

Namun tiga lagi rakan Meeks tidak mendapat perhatian sepertinya.

``Adakah salah menjadi seksi?’’ itu antara tulisan peminatnya dalam Facebook itu.