<p style="text-align: justify;">KUALA LUMPUR - Besraya (M) Sdn. Bhd. (Besraya) akan membuat penutupan pusingan U di Jalan Istana pada 3 April ini.</p>
<p style="text-align: justify;">Besraya melalui satu kenyataan media memberitahu, penutupan sementara itu bermula di CH. 2A-100 sehingga CH. 2A-200.</p>
<p style="text-align: justify;">"Penutupan pusingan U ini adalah untuk memberi laluan kepada kerja-kerja pelancaran rasuk jambatan BR 3A untuk Projek Sambungan Lebuhraya Sungai Besi," kata kenyataan itu hari ini.</p>
<p style="text-align: justify;">Menurut kenyataan itu, waktu penutupan pusingan U itu dijangka bermula pukul 12 tengah malam hingga 5 pagi.</p>
<p style="text-align: justify;">Jelas kenyataan itu, penutupan sementara berkenaan dikenakan ke atas semua jenis kenderaan pada waktu tersebut.</p>
<p style="text-align: justify;">Justeru, kata kenyataan itu, kenderaan dari arah Jalan Istana menuju ke Jalan Syed Putra disarankan mengguna laluan simpang masuk ke Bulatan Loke Yew.</p>
<p style="text-align: justify;">Manakala kenderaan dari Jalan Istana menuju ke Pusat Bandar dan TUDM disaran menggunakan bulatan Pudu dan keluar semula ke Jalan Yew, Jalan Sungai Besi dan Jalan Istana.</p>
<p style="text-align: justify;">"Besraya memohon maaf atas segala kesulitan yang dihadapi oleh pengguna lebuhraya. Mereka dinasihatkan mematuhi papan tanda keselamatan dan had laju," kata kenyataan itu lagi. - mynewshub.my</p>