<p style="text-align: justify;">KUALA LUMPUR - Lembaga Hasil Dalam Negeri (LHDN) melakukan perubahan terhadap waktu operasi Pusat Khidmat Pelanggan LHDN bermula hari ini.</p>
<p style="text-align: justify;">Pengarah Bahagian Komunikasi Korporat LHDN, Nor Azirah Mohd. Said berkata, Pusat Khidmat Pelanggan LHDN akan beroperasi bermula pukul 8 pagi hingga 5 petang mulai 1 April 2013.</p>
<p style="text-align: justify;">"Oleh itu LHDN berharap pelanggan yang ingin berurusan dengan kami mengambil maklum perkara tersebut," katanya melalui satu kenyataan media hari ini.</p>
<p style="text-align: justify;">Nor Azirah bagaimanapun menjelaskan urusan percukaian berkaitan dengan LHDN masih boleh diteruskan melalui perkhidmatan elektronik.</p>
<p style="text-align: justify;">Menurutnya, orang ramai boleh berbuat demikian dengan melayari laman web www.hasil.gov.my atau mengunjungi cawangan LHDN terdekat untuk keterangan lanjut.</p>
<p style="text-align: justify;">"Sebarang kesulitan yang dihadapi oleh pelanggan adalah amat dikesali," katanya lagi. - mynewshub.my</p>