KUALA LUMPUR - Shell Advance akan menganjurkan Karnival Jalanan Shell Advance di Jalan Sentul di sini pada 14 Jun ini bermula pukul 10 pagi hingga 6 petang.

Pengurus Pemasaran Shell Lubricants, Alex Lim berkata, sebanyak tujuh bengkel motosikal di situ akan menyertai karnival berkenaan.

“Bengkel motosikal itu adalah NKS Trading, NKS Sport Bikers, L &amp; S Motor Parts, T W Motor Supplies, Speed Power Accessories, Sentul Motor, dan Yulite Enterprise,” katanya melalui satu kenyataan media hari ini.

Alex berkata, pada karnival itu pengunjung akan diberi baucar diskaun untuk pembelian minyak enjin Shell Advance Ride On.

Menurutnya, pengunjung turut berpeluang memenangi kemeja-T Shell Advance, rantai kunci, tali pemegang kad dan cenderahati lain dengan pembelian mana-mana pek promosi istimewa Shell Advance.

Katanya, paling menarik dalam karnival itu adalah penyertaan trak Shell Advance On Wheels yang dilengkapi simulator motosikal Cabaran Ujian Masa Shell Advance.

“Seramai 20 peserta yang mencatatkan masa terpantas dalam Cabaran Ujian Masa Shell Advance pada karnival itu akan berentap di Cabaran Muktamad sempena perlumbaan MotoGP Malaysia 2014 pada Oktober ini,” katanya. - mynewshub.my

&nbsp;