<p style="text-align: left">KEJAM! Itulah perkataan yang sesuai untuk menggambarkan kejadian yang berlaku di Brazil apabila seorang lelaki <a title="Lelaki Bersenjata Tembak Mati Polis Mesir" href="http://mynewshub.my/main/2014/05/20/lelaki-bersenjata-tembak-mati-polis-mesir/" target="_blank">ditembak</a> mati sewaktu sedang mendukung anak angkatnya yang berusia tiga tahun di sebuah kedai roti.</p>
<p style="text-align: left">Mangsa yang dikenali sebagai Thiago Andre Santos Souza, 26, baru sahaja tiba di kedai tersebut bersama tunang dan anak angkatnya itu.</p>
<p style="text-align: left">Rakaman melalui kamera pengawasan menyaksikan pembunuhnya yang berusia 17 tahun tiba dengan basikal sebelum mengeluarkan pistolnya dan melepaskan tembakan.</p>
<p style="text-align: left">Tembakan pertama tepat pada bahagian kepala Thiago, manakala dua lagi mengenai tubuhnya.</p>
<p style="text-align: left">Bagaimanapun, <a title="Kanak-Kanak Diculik Masih Selamat – Polis" href="http://mynewshub.my/main/2014/05/20/kanak-kanak-diculik-masih-selamat-polis/" target="_blank">anak</a> kecil yang dibawa mangsa terselamat dan ditinggalkan dalam keadaan ketakutan.</p>
<p style="text-align: left">Secara umumnya, Brazil merupakan antara negara yang mempunyai kadar jenayah tertinggi di dunia.</p>
<p style="text-align: left">Dengan kejadian seperti ini, mungkin mereka yang mahu berkunjung ke negara itu pada musim Piala Dunia nanti perlu berfikir banyak kali sebelum membuat keputusan.</p>
<p style="text-align: left">Oleh: <strong>ELZA / MYNEWSHUB.MY</strong></p>
<p style="text-align: left"><strong>(Sumber: <a href="http://www.dailymail.co.uk/news/article-2634672/The-moment-Brazilian-man-shot-dead-goddaughter-arms.html" target="_blank">Daily Mail</a>)</strong></p>
<p style="text-align: left"></p>
<p style="text-align: left"></p>