<strong>Bagi para penyokong Brazil, sudah pasti ada rasa kecewa kerana kecederaan tulang belakang retak yang dialami ayam tambatan mereka, Neymar selepas dirempuh dari belakang oleh pemain Colombia, Juan Zuniga.</strong>

Ekoran itu, Neymar terlepas aksi separuh akhir selepas mereka menang ke atas Colombia 2-1.

Bagi penyokong bola sepak yang bukan peminat Brazil, mereka pula menghasilkan satu video kreatif berunsur gurauan tentang punca Neymar mengalami kecederaan.

Mereka menghasilkan video menunjukkan Neymar mengalami kecederaan angkara pelbagai watak permainan video antaranya Street Fighter.

Di akhir video, kelihatan Neymar tersungkur kerana diberikan kuasa "abugen" oleh watak terkenal dalam Street Fighter iaitu Ryu.

https://www.facebook.com/photo.php?v=1493913030826126&amp;set=vb.1384237698460327&amp;type=2&amp;theater

Selain Ryu, ada juga watak dari permainan video Mortal Kombat dimasukkan ke dalam video lucu berkenaan yang berdurasi hanya 20 saat. - <strong>MYNEWSHUB.MY</strong>

&nbsp;