<strong>Jenazah 43 rakyat Malaysia yang menjadi mangsa nahas pesawat Malaysia Airlines (MAS) MH17, berkemungkinan besar tidak boleh dibawa pulang sebelum sambutan Hari Raya Aidilfitri.</strong>

Perdana Menteri Datuk Seri Najib Tun Razak berkata, hasratnya untuk melihat jenazah rakyat negara ini dapat kembali ke pangkuan keluarga dan disemadikan tidak akan berlaku kerana ada lagi beberapa aspek teknikal yang perlu diselesaikan dalam soal pengesahan DNA.

Laporan <strong><a title="Sumber" href="http://www.thestar.com.my/News/Nation/2014/07/24/MH17-remains-Najib-Hari-Raya/" target="_blank">The Star</a> </strong>online menyebut, beliau berkata amat penting untuk proses mengenalpasti DNA dijalankan dengan prosedur yang ketat bagi memastikan bukti betul-betul kukuh bagi menguatkan asas tindakan undang-undang kelak.

Malaysia sudah menyatakan komitmen sebelum ini untuk mengheret pihak bertanggungjawab membunuh kesemua 298 orang penumpang ke muka pengadilan.

<strong>Beliau turut menyuarakan rasa tidak puas hati ekoran pasukan <a title=" 3 Wakil M’sia Dalam Pasukan Penyiasat Antarabangsa MH17" href="http://mynewshub.my/main/2014/07/22/3-wakil-msia-dalam-pasukan-penyiasat-antarabangsa-mh17/" target="_blank">penyiasat antarabangsa</a> masih gagal mendapatkan akses penuh ke lokasi nahas pesawat itu.</strong>

<strong>Najib berkata beliau akan memulakan rundingan bersama dengan pihak berkuasa Ukraine berkenaan perkara berkenaan.</strong>

Beliau berkata demikian kepada wartawan selepas menurunkan tandatangannya di atas Buku Takziah di Bangunan Kedutaan Belanda ke Malaysia.

Turut hadir ialah Duta Belanda ke Malaysia Harry Molenaar dan isterinya Dr Loes Nas. - <strong>MYNEWSHUB.MY </strong>

Oleh : <strong>IKA</strong>