JOHOR BAHRU - Bekas Ahli Dewan Undangan Negeri (ADUN) Sungai Balang, Dr Robia Kosai meninggal dunia di Hospital Tawakal Kuala Lumpur, kira-kira jam 8.30 malam tadi.

Jenazah allahyarham yang juga bekas Pengerusi Jawatankuasa Pembangunan Wanita, Keluarga, Kebajikan Masyarakat dan Kesihatan Johor dijangka dikebumikan di kampungnya di Muar esok.

Allahyarham pernah menjadi Ahli Parlimen Muar dan dilantik sebagai Setiausaha Parlimen Kementerian Tanah dan Pembangunan Koperasi. - <strong>Berita Harian </strong>