PESERTA Eksepedisi Greenland 2014 kini sudah sampai ke peringkat akhir sebelum mereka bergerak melaksanakan kembara merentasi Greenland pada 24 April hingga 21 Mei depan.

Ekspedisi itu anjuran Kelab Eksplorasi Tujuh Benua (KE7B).

Ketua Ekspedisi Greenland 2014 Muhamad Muqharabbin Mokhtaruddin berkata hari ini para peserta berlepas ke Nepal  hingga Ahad depan untuk membeli peralatan pengembaraan di sana sebagai antara persiapan terakhir menjelang ekspedisi berkenaan.

<strong>"Alhamdulillah, para peserta telah pun bersedia dan dalam persiapan akhir untuk pembelian peralatan di Nepal dan Iceland nanti," katanya kepada Mynewshub.my hari ini.</strong>

Menurut beliau yang juga Presiden KE7B, untuk Ekspedisi ini kelab telah bersetuju untuk memilih lapan peserta dan dua daripadanya adalah Anak Felda dan seorang Anak Kedah.

<strong>"Pihak KE7B telah bersetuju dan membuat keputusan memilih lapan peserta di mana dua daripadanya merupakan Anak Felda dan seorang Anak Kedah.</strong>

<strong>"Felda merupakan penaja utama ekspedisi ini dan kerajaan negeri Kedah bersetuju menaja seorang anak negeri itu untuk turut serta dalam pengembaraan ini," kata Muhamad Muqharabbin.</strong>

Kesemua mereka bakal berjalan kaki merentasi Greenland sejauh kira-kira 550 kilometer dan mereka bakal berdepan cabaran fizikal khususnya dengan suhu yang teramat rendah iaitu -46°C Celsius di bawah paras beku.

Di laman Facebook KE7B Malaysia Greenland 2014, turut dimuatkan beberapa keping gambar mereka mengadakan latihan di pergunungan Franz Joseff Glasier di kawasan Geikie Snowfield di Banjaran Alps, New Zealand bagi menyesuaikan diri mereka dengan cuaca sejuk.

<a href="http://mynewshub.my/wp-content/uploads/Recently-Updated351.jpg"><img class="size-full wp-image-256501 aligncenter" alt="Latihan KE7B" src="http://mynewshub.my/wp-content/uploads/Recently-Updated351.jpg" width="530" height="411" /></a>
Muhamad Muqharabbin berkata ketika di New Zealand mereka menjalani latihan di Gunung Aspiring dengan menjalani latihan berkaitan pola, penjelajahan, keselamatan diri dan pengurusan barangan menggunakan ski.

Kembara akan bermula dari arah timur Greenland di Ammassalik ke barat di Sondre Stromfjord sejauh 550km selama 35 hari dengan membawa bebanan barangan seberat 75 kilogram. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>