<p style="text-align: justify;">SYDNEY - Operasi mencari pesawat Malaysia Airlines (MAS) MH370 ditangguhkan hari ini selepas kenderaan bawah air autonomi (AUV) Bluefin-2 mengalami masalah pada sistem komunikasinya.</p>
<p style="text-align: justify;">Pusat Penyelaras Agensi Bersama (JACC) yang mengetuai operasi sejak tiga bulan lalu berkata peralatan komunikasi Bluefin-21 mengalami kerosakan pada hari pertama operasinya selepas lebih dua minggu menjalani kerja penyelenggaraan.</p>
<p style="text-align: justify;">Kejadian itu disedari semalam JACC selepas dua jam Bluefin-21 menjalankan misi menyelam di dasar Lautan Hindi iaitu kira-kira 1,600 kilometer (km) di barat daya Perth.</p>
<p style="text-align: justify;">"Perkara itu dikesan selepas pemeriksaan terhadap sistem komunikasinya mengalami masalah dengan sistem transponder pada kapal Ocean Shield," kata JACC dalam satu kenyataan hari ini. - REUTERS</p>