KUALA LUMPUR - Penasihat DAP, Lim Kit Siang dimasukkan ke Institut Jantung Negara (IJN) bagi menjalani pemeriksaan kesihatan pagi ini.

Anaknya yang juga Setiausaha Agung DAP, Lim Guan Eng berkata, Kit Siang telah dinasihatkan oleh pakar kardiologi supaya menjalani ujian `stress test’ dan `angiogram’.

“Keputusan `angiogram’ adalah negatif. Tidak berlaku saluran darah tersumbar pada jantungnya dan tahap jantungnya normal,” katanya melalui satu kenyataan media hari ini.

Guan Eng yang juga Ketua Menteri Pulau Pinang berkata, Kit Siang dibenarkan keluar daripada IJN petang ini dan diarahkan supaya mendapat rehat secukupnya.