Jika seseorang pencuri itu sudah nekad melakukan sesuatu, pastinya mereka akan melakukanny tidak kira dengan apa cara sekalipun termasuk samun, ragut dan yang paling popular pecah cermin kereta.

Biasanya mangsa yang menjadi sasaran penjenayah ialah mereka yang meletakkan barangan berharga mereka di kawasan yang mudah dilihat oleh penjenayah.

Apabila mereka melihat beg ataupun dompet yang tidak diberi perhatian, mereka akan menyedari bahawa adanya peluang untuk mereka mencurinya dan mengelak dari ditangkap.

Satu kejadian curi melibatkan modus operandi memecahkan cermin kereta berjaya dirakamkan kamera di atas papan pemuka sebuah kereta dan rakaman itu dimuatnaik ke laman video YouTube.

Daripada rakaman itu, dilihat tidak terlalu sukar untuk si pencuri memecahkan cermin kereta dan mengambil sebuah beg yang diletakkan di dalamnya berkemungkinan mengandungi komputer riba dan mungkin juga wang.

Berkemungkinan pemilik kereta berkenaan meninggalkan begnya kelihatan hanya untuk sementara waktu tetapi, lihatlah.. hanya beberapa detik sahaja diperlukan untuk melesapkan beg berkenaan.

Berkali-kali peringatan dan tips sudah diberi untuk menghalang daripada penjenayah mencuri barangan berharga tetapi pemilik kenderaan mengambil risiko atas alasan seperti tidak lama tetapi pada ketika itulah biasanya mereka akan menjadi mangsa.

Diharapkan video kecurian ini yang jelas dirakamkan dapat memberi iktibar kepada anda supaya dapat mengelakkan diri daripada menjadi mangsa kecurian akibat dipecah cermin kereta. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>