JIKA benar rakyat sesebuah negara dalam kesusahan akibat ditindas oleh kerajaan pemerintah, perhimpunan pada malam tadi akan berlanjutan berhari-hari dan para peserta perhimpunan akan sanggup bermalam beratapkan langit, berbantalkan lengan di Dataran Merdeka demi menegakkan keadilan.

Perhimpunan Turun yang diadakan di Dataran Merdeka pada malam Ambang 2014 sebenarnya hanyalah himpunan anak muda yang terikut-ikut keseronokan berdemonstrasi jalanan, maklumlah di Malaysia tak ada benda nak diproteskan.

Semangat kental yang dipamerkan hanya pada mula-mula sahaja sewaktu mereka berarak dari kompleks membeli-belah Sogo ke arah Dataran Merdeka, dan kemudiannya berjaya merempuh halangan pihak Polis Diraja Malaysia (PDRM) dan Dewan Bandaraya Kuala Lumpur (DBKL).

<a href="http://mynewshub.my/wp-content/uploads/HimpunanTurun02.jpg"><img class="size-full wp-image-224960 aligncenter" alt="HimpunanTurun02" src="http://mynewshub.my/wp-content/uploads/HimpunanTurun02.jpg" width="520" height="390" /></a>

(<strong>Che'gu Bard bersemangat berucap, apabila benda yang diucapkan berulang-ulang asyik benda yang sama, para peserta tinggalkan beliau berucap di tengah padang pada perhimpunan Turun malam tadi</strong>)

Sebaik melepasi halangan terakhir dan berjaya masuk ke padang, mereka berasa semakin seronok dan teruja kerana berjaya menghuru-harakan sambutan ambang tahun baru anjuran DBKL di Padang Kelab Diraja Selangor.

Para peserta bertindak kurang ajar dengan menaiki pentas ketika persembahan nyanyian artis sedang berlangsung sehingga memaksa konsert dibatalkan.

Kemudian selepas Datuk Bandar Kuala Lumpur Tan Sri Ahmad Phesal Talib selesai memberikan ucapan kepada para peserta perhimpunan, Pengerusi Solidariti Anak Muda Malaysia Badrul Hisham Shaharin atau lebih dikenali sebagai Che'gu Bard pula mengambil giliran tanpa dijemput untuk berucap.

Bermaca-macam perkara dibuat Che'gu Bard sehingga terpaksa menyanyikan lagu irama kanak-kanak, lagu dangdut dengan tujuan untuk memastikan tumpuan peserta kepada ucapan beliau.

<strong>Apabila para pemprotes menyedari ucapannya seakan berulang dan kehabisan isi, tambahan pula pentas sudah dikuasai segelintir besar peserta mula berasa bosan dan mula meninggalkan padang.</strong>

<a href="http://mynewshub.my/wp-content/uploads/20140101_003203_LLS.jpg"><img class="size-large wp-image-224958 aligncenter" alt="KonsertJalanan" src="http://mynewshub.my/wp-content/uploads/20140101_003203_LLS-1024x768.jpg" width="520" height="390" /></a>(<strong>Apabila Che'gu Bard sudah mula berucap berulang-ulang benda yang sama, peserta perhimpunan 'Turun' beredar dari padang dan mendengar petikan gitar daripada seorang lelaki di luar padang, konsert asal dah dibatalkan..</strong>)

&nbsp;

<a href="http://mynewshub.my/wp-content/uploads/HimpunTurun01.jpg"><img class="size-full wp-image-224959 aligncenter" alt="HimpunTurun01" src="http://mynewshub.my/wp-content/uploads/HimpunTurun01.jpg" width="520" height="390" /></a>

(<strong>Selepas habis ucapan, mereka mula duduk di atas jalan raya di hadapan Bangunan Sultan Abdul Samad dengan bersembang kosong dan ketika itu ramai peserta perhimpunan mula pulang ke rumah masing-masing, nak kejarkan filem menarik di televisyen agaknya sempena Tahun Baru</strong>)

Jelas di wajah mereka, mereka hanya terikut-ikut.

Apabila sudah lama terpaksa berdiri, mulalah ada yang teringatkan penghawa dingin di rumah, katil yang empuk di rumah, kerusi dan televisyen bersiaran HD di rumah masing-masing... Apa lagi semua pakat-pakat baliklah rumah masing-masing.

Jelas.. bahawa rakyat majoriti yang hadir pada perhimpunan bukanlah susah dan tertekan seperti yang dibayangkan. Jika perkara itu berlaku, mereka pasti tidak akan berganjak dari padang tekad menuntut kerajaan memberikan keputusan segera.

Ini baru berhimpun beberapa jam, kaki sudah terasa lenguh sakit dan semua pakat-pakat meninggalkan Dataran Merdeka dan kembali kepada tilam yang empuk dan rumah yang selesa. - <strong>MYNEWSHUB.MY</strong>

Oleh : <strong>IBNU K</strong>

&nbsp;