Semalam kami menyiarkan sebuah berita bertajuk; <strong><a href="http://mynewshub.my/main/2014/07/24/orang-sibuk-boikot-israel-tapi-astro-bagi-kontrak-lumayan/" target="_blank">Orang Sibuk Boikot Israel, Tapi Astro Bagi Kontrak Lumayan?</a></strong>

Ia berkaitan dengan kenyataan yang Dipertua Yayasan Dakwah Islamiah Malaysia (Yadim) Datuk Dr Asyraf Wajdi menerusi akaun Facebook beliau yang mendedahkan bahawa syarikat televisyen satelit swasta Astro telah menganugerahkan satu kontrak lumayan kepada sebuah syarikat Israel, Amdocs.

<a href="http://mynewshub.my/main/wp-content/uploads/2014/07/asyraf.jpg"><img class="alignnone size-full wp-image-294883" src="http://mynewshub.my/main/wp-content/uploads/2014/07/asyraf.jpg" alt="asyraf" width="502" height="413" /></a>

Tindakan itu dikatakan kurang sensitif memandangkan sikap Israel yang ganas terhadap masyarakat Islam Palestin.

Melalui kenyataan itu, Astro mempertahankan perbuatan mereka menyerahkan kontrak lumayan tersebut kepada Amdocs.

Berikut adalah kenyataan ringkas yang dikeluarkan Jabatan Komunikasi Koorporat Astro bagi menjawab pertanyaan yang dikemukan Dr Asyraf yang juga Ahli Majlis Tertinggi UMNO;

<strong>Amdocs merupakan peneraju pasaran global bagi perisian serta perkhidmatan untuk penyedia perkhidmatan dalam industri komunikasi, media dan hiburan.</strong>

<strong>Ibu pejabat utama syarikat ini terletak di Amerika Syarikat dan ia tersenarai di Bursa Saham NASDAQ.</strong>

<strong>Ia mempunyai lebih 20,000 kakitangan dan memberikan perkhidmatan kepada pelanggan di lebih daripada 70 negara.</strong>

<strong>Syarikat tersebut juga mempunyai pejabat dan operasi penyelidikan di seluruh dunia dan seperti kebanyakan syarikat antarabangsa lain, mempunyai anak syarikat di beberapa negara.</strong>

<strong>Astro melantik Amdocs untuk menyediakan perisian serta perkhidmatan bagi pengurusan perhubungan pelanggan dan sistem bil.</strong>

<strong>Anak-anak syarikat Amdocs yang dilantik telah diperbadankan di Ireland dan Malaysia. - Astro Corporate Comm Dept.</strong>