Puak pemisah wilayh Donetsk hari ini bersetuju agar satu genjatan senjata dikuatkuasakan dengan kerajaan Ukraine bagi membolehkan siasatan berhubung kemalangan melibatkan pesawat MAS MH17 dilakukan tanpa gangguan.

Puak pemisah menetapkan radius 10 kilometer persegi sebagai zon tiada perang.

Genjatan itu sejajar dengan pengumuman yang sama dibuat kerajaan Ukraine beberapa jam lebih awal.

Cuma Presiden Ukraine, Petro Poroshenko mencadangkan radius 40 kilometer persegi bagi tujuan berkenaan.

Perkembangan itu adalah sejajar dengan kejayaan Perdana Menteri, Datuk Seri Najib Tun Razak yang menghubungi Ketua Pemisah, Alexander Borodai bagi membantu menyelesaikan kebuntuan berhubung penyiasatan ke atas MH17 yang dipercayai ditembak jatuh beberapa hari lalu.

Dengan perkembangan terkini ini, bermakna satu lagi permintaan Najib yakni akses bebas kepada penyiasat melakukan siasatan di kawasan kejadian mungkin akan dicapai.

Terdahulu, pasukan pemisah telah menyerahkan kotak hitam kapal terbang kepada pasukan penyiasat Malaysia.

&nbsp;

<strong>GAMBAR: PAKAR Malaysia (tengah) dan Pendakwaraya Republik Donetsk menandatangani memorandum pemindahan hak kotak hitam.</strong>