Bantal biasanya kalau disorong ke kepala memang memberi nikmat tidur yang mengasyikkan terutama di musim hujan.

Bantal yang boleh dikatakan kretif ini lain pula fungsinya. Selain menawarkan keselesaan, ia membolehkan pengguna mengecas mana-mana peranti mudah alih yang mempunyai sambungan USB.

Ia kini dipopularkan individu yang berasal dari Kanada, Lisa Sutt dan Geoff Martin melalui projek Power Pillow dalam KickStarter.

Power Pillow merupakan sebuah bantal berbentuk empat segi yang disertakan dua port USB untuk pengguna mengecas mana-mana peranti seperti iPhone, Samsung dan banyak lagi, kuasa baterinya menjangkau 12000mAh litium polimer.

Kuasa tersebut boleh mengecas peranti iPhone sebanyak lima kali atau phablet sebanyak satu setengah kali dan rekaan kecilnya membolehkan pengecas Pillow Power ini tersorok dalam bantal yang disediakan dengan pelbagai rekaan.

Dengan tahap kenipisan 0.57 inci, saiz keseluruhannya 17 x 17 x 8 inci dan dibuat di Amerika Syarikat ini, sesuai dijadikan bantal yang diletakkan di sofa asalkan ia berdekatan dengan soket tenaga.

Ia juga dikatakan tidak merbahaya apabila baterinya dan segala aksesori dibuat melalui fabrik konduktif EX-Static iaitu karbon nanotiub BASF Resistat yang memberi perlindungan EMF dan menjauhkan pengeluaran statik.

Bantal elektronik ini kini mempunyai tujuh rekaan yang berlainan dan juga pembangunnya membenarkan pilihan Power Pillow Elite yang membolehkan pengguna mencipta sendiri bantal yang mereka mahukan.

Antara rekaan yang ditawarkan termasuk Dottie, Skylar, Westbury, Puff, Knotty dan Maxim. Bantal ini diberi jaminan selama 90 hari.

<a href="http://mynewshub.my/main/wp-content/uploads/2014/07/0a090f7bd8236c106bd71df221de0cda_large.jpg"><img class="aligncenter wp-image-292515" src="http://mynewshub.my/main/wp-content/uploads/2014/07/0a090f7bd8236c106bd71df221de0cda_large.jpg" alt="0a090f7bd8236c106bd71df221de0cda_large" width="550" height="251" /></a>

&nbsp;

Sumber: Kickstarter

Oleh: <strong>hzqahmd</strong>