<p style="text-align: justify;">London – Kumpulan One Direction bakal dinamakan sebagai kumpulan muzik bawah 30 tahun yang terkaya di Britain dengan jumlah kekayaan mereka dianggarkan bernilai £25 juta.</p>
<p style="text-align: justify;">Sejak kumpulan itu ditubuhkan pada 2010, ia berjaya mengumpulkan kekayaan £5 juta setiap tahun.</p>
<p style="text-align: justify;">Senarai selebriti kaya di Britain itu akan diumumkan bulan depan, demikian dedah Sunday Times Rich List.</p>
<p style="text-align: justify;">One Direction dianggotai oleh Harry Styles, Liam Payne dan Niall Horan, yang semuanya berusia 19 tahun serta Zayn Malik, 20, dan Louis Tomlinson, 21.</p>
<p style="text-align: justify;">Bekas peserta X Factor itu berjaya mencipta nama selepas album pertama mereka Up All Night menduduki carta teratas di 16 buah negara.</p>
<p style="text-align: justify;">Manakala album keduanya Take Me Home, telah menjadikan mereka sebagai kumpulan pertama mempunyai album paling laris pada tahun sama, sejak dua dekad lalu.</p>
<p style="text-align: justify;">Sebanyak tiga juta album berjaya dijual manakala 60 persembahan yang diadakan sepanjang tahun lalu juga telah melayakkan mereka mengumpul jumlah £11.8 juta.</p>